Borrachas

A dos **aplisíidos** (*Aplysiidae*), ou **aplísidos**, coñecidos popularmente como **borrachas**, é unha familia de moluscos gasterópodos da orde dos aplisíidos (*Aplysiida*), a única da superfamilia dos aplisoideos.

O seu xénero tipo é *Aplysia* Linnaeus, 1767.

## Taxonomía 
### Descrición 
Tanto a superfamilia como a familia foron descritas polo naturalista francés Jean-Baptiste Lamarck, na súa obra *[Philosophie zoologique](https://fr.wikisource.org/wiki/Philosophie_zoologique_(1809))*.

### Etimoloxías 
Os nomes científicos da subfamilia e da familia, *Aplysioidea* e *Aplysiidae*, están formados, como é a norma, pola raíz *Aplysi*- do nome do seu xénero tipo, *Aplysia*, coa adición dos sufixos do latín científico *-oidea* e *-ĭdae*, propios dos nomes das superfamilias e familias de animais, respectivamente. 
 
### Sinónimos 
Ademais de polo nome actualmente válido, a familia coñeceuse tamé polos sinónimos: demostrou que *Aplysiidae* é un taxon monofilético con dous clados distintos: *Aplysiinae* e *Dolabellinae* + *Dolabriferinae* + *Notarchinae*.

A autoridade desta familia aínda está algo disputada. Foi descrita orixinalmente en 1809, de forma incorrrecta, como *Laplysiana* (forma latinizada do nome orixinal común *"Les Laplysiens"*, por Lamarck, en *Philosophie zoologique*, 1:320. Tradicionalmente asignada a Rafinesque, en 2001 Bouchet & Rocroi avogaron pola atribución do nome *Aplysiidae* a Lamarck.

## Características 
De corpo grande (até 20&nbsp;cm) e repoludo, teñen unha cuncha dorsal pequena (duns 2&nbsp;cm), oval, transparente, cuberta polo manto, e provisto de catro tentáculos cefálicos longos e carnosos e de dous pares de parápodos de función estabilizadora.

Teñen unha cuncha reducida a unha diminuta lámina dorsal interna. Aliméntanse de algas e son hermafroditas.

A súa coloración é variábel, en xeral escura.

Posúen unha glándula que segrega un líquido de cor violeta (a **tinta** ou **borra**, de aí o nome vulgar galego de borrachas) que expelen cando son importunados.

Viven entre algas desde a zona intermareal até augas máis profundas.

## En Galicia 
En Galicia viven tres especies da familia dos aplisíidos:
* *Aplysia punctata* (Cuvier, 1803), a máis común, de coloración variábel, parda avermellada escura nos individuos novos e parda verdosa escura, ás veces con puntos albrancazados, nos individuos vellos, e outras dúas especies do mesmo xénero, máis escasas, 
* *A. fasciata* (Poiret, 1798), de cor escura cos bordos dos parápodos avermellados, e a máis rara, 
* *A. depilans* (Gmelin), 1791, que segrega un líquido de aspecto leitoso, non violeta.

### Nomes populares 
*Aplysia punctata* é un dos poucos moluscos inconfundíbeis, recibindo numerosos nomes populares en Galicia, entre eles **borracha**, **tinteiro**, **tinteira** e **limacha**, e os menos respectábeis de **cona de vella**, **pixa porca**, **teta do mar** etc.

Míguez *et al*., danlle o nome de *tinteira*. Pola súa parte, Rolán, di que esta especie é chamada vulgarmente *lebre de mar*, denominación, aínda que concordante coa castelá *liebre de mar*, a portuguesa *lebre-do-mar* (pero tamén *aplísia*), a catalá *llebre de mar*, a francesa *lièvre-de-mer*, a inglesa *sea-here* e a alemá *Seehase*, non é máis que un calco innecesario, xa que, entre os trinta e seis nomes recollidos para ela por Ríos Panisse,

Moitos profesores prefiren o nome de **borracha**, que alude á borra de función defensiva que expele, porque está máis estendido que *tinteiro* e a súa variante *tinteira*, ademais de ser eufónico, e evitando tamén os outros sinónimos de carácter humorístico que, á parte de seren tamén minoritarios, poderían chocar en zonas onde non se usen (e en todo o interior de Galicia). No caso de termos necesidade de diferenciar entre *Aplysia punctata* e as outras especies do xénero, podemos chamar á primeira **borracha común**.

## Notas 
## Véxase tamén 
### Bibliografía 
* D'Ancona, U. (1972): *Tratado de Zoología*. 2 vols. Barcelona: Ed. Labor, pp.&nbsp;744–745.
* Grassé, P.-P.; R.-A. Poisson e O. Tuzet (1976): *Zoología. 1. Invertebrados*. Barcelona: Ed. Toray-Masson. ISBN 84-311-0200-4, pp.&nbsp;410–415.
* Remane, A., Storch, V. e Welsch, U. (1980): *Zoología sistemática*. Barcelona: Ed. Omega. ISBN 84-282-0608-2, pp.&nbsp;145–146.

### Outros artigos 
* Moluscos

### Ligazóns externas 
* *Aplysiidae* Rafinesque, 1815